Σιμόν Τίσερ

Ο Σιμόν Τίσερ (24 Απριλίου 1982, Μουτλάγκεν, Γερμανία) είναι Γερμανός πρώην διεθνής πετοσφαιριστής.Σιμόν Τίσερ - Στοιχεία καριέρας  www.cev.eu Έχει ύψος 1.94 μ. και αγωνίζόταν ως πασαδόρος.

 Καριέρα 
Ο Σιμόν Τίσερ υπήρξε ένας από τους μεγαλύτερους αθλητές στην ιστορία της γερμανικής πετοσφαίρισης.Άποψη του Αντέρς Κρίστιανσον για τον Σιμόν Τίσερ www.sport-fm.gr Με την εθνική Γερμανίας κατέγραψε 210 διεθνείς συμμετοχές, με τις οποίες κατέχει την 11η θέση στη σχετική λίστα των Γερμανών διεθνών πετοσφαιριστών.Συμμετοχές παικτών στην Εθνική Γερμανίας  www.volleyball-verband.de 
Ο Τίσερ ξεκίνησε την ασχολία του με το βόλλεϋ σε μικρή ηλικία, επηρεασμένος από τον πατέρα του, που υπήρξε επίσης πετοσφαιριστής.Συνέντευξη του Τίσερ στο worldofvolley.com www.worldofvolley.com  Τις πρώτες του πάσες τις έδωσε στην ΝΤ.ΤΖ.Κ. Σβέμπις Γκμιντ, ομάδα του τόπου διαμονής της οικογένειάς του. Από το 1998 έως το 2002 αγωνίστηκε διαδοχικά στις Σ.Β. Φέλμπαχ και Τ.Σ.Β. Σμίντεν. Τα πρώτα του βήματα στο χώρο του επαγγελματικού βόλλεϋ τα έκανε  το 2002 με τη γερμανική Μαοάμ Μέντιχ, στην οποία παρέμεινε μέχρι το 2004. Το 2004 μεταπήδησε στην επίσης γερμανική Β.Φ.ΜΠ. Φριντρισάφεν της ομώνυμης πόλης, στην οποία παρέμεινε τρία χρόνια, και με την οποία κατέκτησε το Τσάμπιονς Λιγκ το 2007 αλλά και 3 νταμπλ Γερμανίας από το 2005 έως το 2007.
Την τριετία 2007-10 αγωνίστηκε στην Ελλάδα για λογαριασμό αρχικά του Ηρακλή Θεσσαλονίκης (2007-2009)Ο Σιμόν Τίσερ στον Ηρακλή Θεσσαλονίκης  www.sport24.gr κι έπειτα του Ολυμπιακού Πειραιώς (2009-10).Ο Σιμόν Τίσερ στον Ολυμπιακό  www.sport24.gr Με τον Ηρακλή κατέκτησε το Πρωτάθλημα Ελλάδας της περιόδου 2007-08 και με τον Ολυμπιακό το Πρωτάθλημα Ελλάδας το 2009-10.
Την περίοδο 2010-11 αγωνίστηκε στην τουρκική Ζιράτ Άγκυρας ενώ την αμέσως επόμενη περίοδο αγωνίστηκε με τη ρωσική Διναμό Κρασνοντάρ. Το 2012 ο Τίσερ ταξίδεψε στην Πολωνία για τη Γιαστσέμπσκι Βέγκιελ, ενώ την επόμενη χρονιά μετεγγράφη στην γαλλική ΑΣΟΥΛ Λυών. Από το 2014 έως το 2018 αγωνίστηκε και πάλι στη  Β.Φ.ΜΠ. Φριντρισάφεν, στην οποία τερμάτισε την καριέρα του, και στην οποία υπήρξε συμπαίκτης με τον Έλληνα διεθνή πετοσφαιριστή Θανάση Πρωτοψάλτη.Τίσερ και Πρωτοψάλτης μαζί στη Φριντρισάφεν /www.volleynews.gr Με τη Φριντρισάφεν κατέκτησε πάλι το νταμπλ Γερμανίας την περίοδο 2014-15Η Φριντρισάφεν νταμπλούχος Γερμανίας το 2015  www.volleyplanet.gr και δύο Σούπερ Καπ Γερμανίας το 2016 και το 2017.H Φριντρισάφεν κατακτά το Σούπερ Καπ Γερμανίας το 2017  www.volleyball.gr

 Διεθνής καριέρα 
Ο Σιμόν Τίσερ έκανε μια σπουδαία καριέρα στην Εθνική Γερμανίας, με την οποία πραγματοποίησε 210 εμφανίσεις, που τον κατατάσσουν στην 11η θέση των συμμετοχών των διεθνών πετοσφαιριστών της χώρας του. Το ντεμπούτο του στην εθνκή ομάδα το έκανε στο Ευρωπαϊκό Πρωτάθλημα του 2003 σε ηλικία 21 ετών, όταν ακόμα αγωνιζόταν με την Μαοάμ Μέντιχ.Ευρωπαϊκό 2003, Γερμανία-Σλοακία 3-1 www.cev.eu Στο Ευρωπαϊκό του 2005 ήταν ο βασικός πασαδόρος της εθνικής Γερμανίας.Ευρωπαϊκό 2005, Ογγαρία-Γερμανία 3-2 www.cev.eu Το 2006 κατέλαβε με τη χώρα  του την 9η θέση στο Παγκόσμιο Πρωτάθλημα, και το 2007 την 5η θέση στο Ευρωπαϊκό. Στη συνέχεια κατέκτησε την 9η θέση στους Ολυμπιακούς Αγώνες του 2008 στο Πεκίνο, την 6η θέση στο Ευρωπαϊκό του 2009, και την 8η στο Παγκόσμιο Πρωτάθλημα του 2010. Οι επιτυχίες του Σιμόν Τίσερ με την Εθνική Γερμανίας συνεχίστηκαν με την 5η θέση στους Ολυμπιακούς Αγώνες του 2012 στο Λονδίνο, που ήταν αναμφίβολα η κορυφαία επιτυχία του σε εθνικό επίπεδο. Το 2013 κατέλαβε την 6η θέση στο Ευρωπαϊκό Πρωτάθλημα, που ήταν και η τελευαία συμμετοχή του στην εθνική ομάδα της χώρας του σε μεγάλη διοργάνωση.Σιμόν Τίσερ - Βιογραφικό, τίτλοι, επτυχίες με την Εθνική Γερμανίας  vip.volleyball-verband.de 

 Διεθνείς Διακρίσεις 
Θερινοί Ολυμπιακοί Αγώνες
 5η θέση: 2012 - Λονδίνο

 Συλλογικοί Τίτλοι - Διακρίσεις 
 Διεθνείς διοργανώσεις Τσάμπιονς Λιγκ
  1η θέση: 2007 (Β.Φ.ΜΠ. Φριντρισάφεν)
  2η θέση: 2009 (Ηρακλής Θεσσαλονίκης)

 Εθνικά Πρωταθλήματα 
4 Πρωταθλήματα Γερμανίας
 2004-05, 2005-06, 2006-07, 2014-15 (Β.Φ.ΜΠ. Φριντρισάφεν)
* 2η Θέση: 2015-16, 2016-17, 2017-18 (Β.Φ.ΜΠ. Φριντρισάφεν)2 Πρωταθλήματα Ελλάδας
 2007-08 (Ηρακλής Θεσσαλονίκης)
 2009-10 (Ολυμπιακός Πειραιώς)

Πρωτάθλημα Τουρκίας
* 3η Θέση: 2010-11 (Ζιράτ Άγκυρας)

Πρωτάθλημα Πολωνίας
* 3η Θέση: 2010-11 (Γιαστσέμπσκι Βέγκιελ)

 Εθνικά Κύπελλα 
4 Κύπελλα Γερμανίας
 2005, 2006, 2007, 2015 (Β.Φ.ΜΠ. Φριντρισάφεν)2 Σούπερ Καπ Γερμανίας
 2016, 2017 (Β.Φ.ΜΠ. Φριντρισάφεν)

2 Σούπερ Καπ Ελλάδας
 2007, 2008 (Ηρακλής Θεσσαλονίκης)Κύπελλο Ελλάδας* 2η Θέση''': 2010 (Ολυμπιακός Πειραιώς)

 Ατομικές Διακρίσεις 
 Πρωτάθλημα Ελλάδας 2009-10: Πολυτιμότερος Παίκτης (MVP) 5ης αγωνιστικήςΠολυτιμότερος Παίκτης (MVP) 5ης αγωνιστικής 2009-10 www.in.gr

 Παραπομπές 

 Εξωτερικοί σύνδεσμοι 
 Σιμόν Τίσερ: Παρουσίαση - Ατομκά στοιχεία - Ομάδες - Διακρίσεις volleybox.net
 Σιμόν Τίσερ - Ατομικά στοιχεία greekvolley.eu
 Το αντίο του Τίσερ - Βιογραφικά στοιχεία www.vfb-volleyball.de 

Κατηγορία:Γερμανοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης